I [[1934]] var Hans Jacob Nilsen (1897–1957) blevet direktør for Bergens teater, [[Den Nationale Scene]], DNS; dermed begyndte en storhedstid for teateret med flere epokegørende opsætninger. Nilsen sagde: "''Teater skal ikke være støvet og søvnig som en tyrkisk have. Det skal fremføre tidens problemer, sætte spørgsmålene under debat.''" Både teaterdirektør Nilsen og Nordahl Grieg havde været i Sovjetunionen og var stærkt inspireret af teateret der. Første kapitel i deres samarbejde, ''Vor ære og vor magt'', der handlede om sømændenes elendige kår sat op mod [[skibsreder]]nes [[profit]] i en krigstid, <ref>[https://www.ba.no/den-nationale-scene/teater/anmeldelse/nordahl-bergen-og-oss/r/5-8-266543 Bergensavisen - Nordahl, Bergen og oss<!-- Botgenereret titel -->]</ref> fik [[premiere]] [[4. maj]] [[1935]]. Med tre mod to stemmer havde teaterstyret ellers vedtaget, at prøverne skulle indstilles; flere var selv skibsredere. Men beslutningen førte til en rasende debat over hele landet. Bergens formandskab fattede vedtag om, at kommunen måtte revurdere sit forhold til DNS, og [[Nationaltheatret]] i Oslo antog stykket uset. Dermed skiftede et af styremedlemmerne side, og stykket blev sat op og set af omkring 30.000 i Bergen og 50.000 i Oslo. [[Titel (værk)|Titlen]] er hentet fra en [[strofe]] i [[Bjørnson]] digt ''Den norske sømand''. <ref name="autogeneret1">[https://nbl.snl.no/Nordahl_Grieg Nordahl Grieg – Norsk biografisk leksikon<!-- Botgenereret titel -->]</ref>
Historie Kriminalitet